《送胡孟时检校考绩回广西省幕》
明代·罗亨信

薇垣赞理几经春，奏最荣看出紫宸。百粤关河归路远，九重雨露宠恩新。

潜鳞岂是池中物，至宝还为席上珍。天上夔龙期接武，大摅忠荩展经纶。

作者简介：（1377—1457）广东东莞人，字用实，号乐素。永乐二年进士。授工科给事中。正统五年以右佥都御史巡抚宣府、大同，擢右副都御史。土木之变时，誓诸将死守宣府，人心始定。也先挟英宗至，不纳。据要冲孤城，外御强敌，内屏京师。景帝即位，进左副都御史，寻致仕归，卒于家。有《觉非集》。